ai4bharat/Pralekha huggingface dataset:
रक्षा मंत्रालय
भारतीय नौसेना का जहाज तरकश इब्सामार VII के लिए दक्षिण अफ्रीका पहुंचा
आईएनएस तरकश दिनांक 10 से 12 अक्टूबर 2022 तक भारतीय, ब्राजील एवं दक्षिण अफ्रीकी नौसेनाओं के बीच एक संयुक्त बहुराष्ट्रीय समुद्री अभ्यास आईबीएसएएमएआर के सातवें संस्करण में भाग लेने के लिए दक्षिण अफ्रीका के पोर्ट गकेबेरहा  पहुंचा।
आईबीएसएएमएआर  का पिछला संस्करण सिमंस टाउन, दक्षिण अफ्रीका में दिनांक 01 से 13 अक्टूबर 2018 तक आयोजित किया गया था।
भारतीय नौसेना का प्रतिनिधित्व तेग क्लास गाइडेड मिसाइल फ्रिगेट, आईएनएस तारकश, एक चेतक हेलीकॉप्टर और मरीन कमांडो फोर्स  के कर्मियों द्वारा किया जाता है।
आईबीएसएएमएआर VII के बंदरगाह चरण में पेशेवर आदान-प्रदान जैसे क्षति नियंत्रण और अग्निशमन अभ्यास, वीबीएसएस/क्रॉस बोर्डिंग व्याख्यान और विशेष बलों के बीच बातचीत शामिल है।
संयुक्त समुद्री अभ्यास समुद्री सुरक्षा, संयुक्त अभियानगत प्रशिक्षण, सर्वोश्रेष्ठ प्रथाओं को साझा करने और सामान्य समुद्री खतरों को दूर करने के लिए अंतर-संचालन क्षमता को मजबूत करेगा।
वाणिज्य एवं उद्योग मंत्रालय
हस्तशिल्प एवं जीआई खिलौनों को गुणवत्ता नियंत्रण आदेश से छूट मिली
भारत को खिलौनों की बिक्री एवं निर्यात के लिए एक वैश्विक विनिर्माण हब बनाने के प्रधानमंत्री के विजन की दिशा में कदम उठाते हुए वाणिज्य मंत्रालय के उद्योग एवं आंतरिक व्यापार संवर्धन विभाग  ने देश भर में स्वदेशी खिलौनों का उत्पादन एवं बिक्री बढ़ाने की दिशा में लिए जा रहे कदमों के साथ एक व्यापक कार्ययोजना तैयार की है। विभाग द्वारा खिलौनों के मानकीकरण एवं गुणवत्ता अनुपालन के लिए गुणवत्ता नियंत्रण आदेश जारी किया गया है। यह आदेश 01 जनवरी, 2021 से प्रभावी होगा। इस आदेश का लक्ष्य प्राथमिकता के आधार पर स्वदेशी खिलौनों के गुणवत्ता मानक को बरकरार रखते हुए ‘खिलौनों के लिए टीम अप’ को बढ़ावा देने के लिए भारत सरकार, राज्यों एवं हितधारकों के समन्वित प्रयासों को आगे बढ़ाना है।
अब, देश में मझोली, छोटी तथा सूक्ष्म खिलौना उत्पादन इकाईयों को प्रोत्साहन उपलब्ध कराने के लिए की जा रही पहलों के हिस्से के रूप में, डीपीआईआईटी ने खिलौना  द्वितीय संशोधन आदेश, 2020 जारी किया है। यह विकास आयुक्त  के साथ पंजीकृत कारीगरों द्वारा उत्पादित एवं बिक्री की जाने वाली वस्तुओं को बीआईएस  विनियमन, 2018 की अनुसूची-II की स्कीम-1 के अनुरूप भारतीय मानक ब्यूरो से लाइसेंस के तहत मानक चिन्ह के उपयोग से छूट प्रदान करता है।
संशोधन आदेश, 2020 भौगोलिक संकेतकों के रूप में पंजीकृत उत्पादों को भी बीआईएस  विनियमन, 2018 की अनुसूची-II की स्कीम-1 के अनुरूप, भारतीय खिलौना मानकों का अनुपालन करने तथा ब्यूरो से मानक चिन्ह लाइसेंस के अनिवार्य उपयोग से छूट प्रदान करता है। विभाग द्वारा जारी राजपत्र अधिसूचना में कहा गया है कि ‘इस आदेश में कुछ भी पेटेंट, डिजाइन एवं ट्रेडमार्क  कार्यालय के भौगोलिक संकेतक पंजीयक द्वारा भौगोलिक संकेतक के रूप में पंजीकृत उत्पादों के पंजीकृत स्वामी तथा अधिकृत उपयोगकर्ता द्वारा विनिर्मित तथा बेची गई वस्तुओं और सामानों पर लागू नहीं होगा।’
प्रधानमंत्री कार्यालय
प्रधानमंत्री ने एक और उपलब्धि हासिल करने के लिए वैज्ञानिकों और इंजीनियरों को बधाई दी
प्रधानमंत्री श्री नरेन्द्र मोदी ने एक और उपलब्धि हासिल करने के लिए वैज्ञानिकों और
इंजीनियरों को बधाई दी है। गुजरात में 700 मेगावॉट का देश का पहला सबसे बड़ा स्वदेशी
काकरापार परमाणु ऊर्जा संयंत्र यूनिट-3 ने पूरी क्षमता से अपना परिचालन शुरू कर दिया है।
प्रधानमंत्री ने सोशल मीडिया प्लेटफॉर्म एक्स पर जारी अपने एक पोस्ट में कहा:
“भारत ने एक और उपलब्धि हासिल की।
गुजरात में 700 मेगावॉट का देश का पहला सबसे बड़ा स्वदेशी काकरापार परमाणु ऊर्जा
संयंत्र यूनिट-3 पूरी क्षमता के साथ परिचालन शुरू कर दिया है।
हमारे वैज्ञानिकों और इंजीनियरों को बधाई”
संस्कृति मंत्रालय
संस्कृति मंत्रालय ने #ब्रेक द बायस और #शेयरिंग इज केयरिंग थीम के साथ अंतर्राष्ट्रीय महिला दिवस 2022 मनाया
पूर्वाग्रहों को तोड़ने वाली महिलाओं ने न केवल अपना बल्कि अपने आसपास के लोगों का भी जीवन बदल दिया है: श्रीमती मीनाक्षी लेखी
केंद्रीय संस्कृति और विदेश राज्य मंत्री श्रीमती मीनाक्षी लेखी ने आज इंदिरा गांधी राष्ट्रीय कला केंद्र, जनपथ, दिल्ली में अंतर्राष्ट्रीय महिला दिवस 2022 मनाया।
इस कार्यक्रम में गुयाना, वेनेजुएला, पोलैंड, बुल्गारिया, मेडागास्कर जैसे देशों की महिला राजदूत, संस्कृति मंत्रालय की महिला अधिकारी और ब्रिक्स-सीसीआई के प्रतिष्ठित सदस्य मौजूद थे।
ब्रिक्स-सीसीआई के सहयोग से संस्कृति मंत्रालय द्वारा आयोजित इस कार्यक्रम को बहुत उत्साह के साथ मनाया गया। इसमें हिंदू कॉलेज, दिल्ली के बैंड और श्री सत्य साई यूनिवर्सिटी ऑफ ह्यूमन एक्सीलेंस, वेसटर्न एंड क्लासिकल म्यूजिक के छात्रों द्वारा वैदिक मंगलाचरण प्रस्तुत किया गया। इसमें एआईआईए की निदेशक प्रोफेसर तनुजा नेसरी ने जीवन शैली प्रबंधन पर कार्यशाला का आयोजन किया।
श्रीमती मीनाक्षी लेखी ने अपने संबोधन में कहा कि आज हम आज़ादी का अमृत महोत्सव के हिस्से के रूप में शक्ति पर्व मना रहे हैं और यह स्वतंत्रता संग्राम के दौरान महिलाओं के बलिदान को याद करने का समय है। उन्होंने इस तथ्य पर भी प्रकाश डाला कि भारतीय समाज में महिलाएं पुजारी होने के साथ-साथ साम्राज्ञी भी बन सकती हैं।
केंद्रीय मंत्री ने कहा कि यह उल्लेखनीय है कि यहां मौजूद सभी महिलाओं ने किसी न किसी तरह से पूर्वाग्रह को तोड़ा है और यह 'पूर्वाग्रह को तोड़ना' आज के कार्यक्रम का विषय है। उन्होंने अपने और अपने आसपास के कई अन्य लोगों के जीवन को भी बदल दिया है। श्रीमती लेखी ने आग्रह किया कि पुरुषों को आगे आना चाहिए और महिला सशक्तिकरण का समर्थन करना चाहिए। उन्होंने कहा कि इसके साथ ही उन सभी अच्छे लोगों को याद रखना महत्वपूर्ण है जिनसे हम अपने जीवन में आए हैं।
इस कार्यक्रम का मुख्य आकर्षण राज्य मंत्री श्रीमती मीनाक्षी लेखी का दर्शकों के साथ सीधी बातचीत था। श्रीमती लेखी ने खुद महिलाओं को पूर्वाग्रह तोड़ने की अपनी कहानियों को साझा करने के लिए प्रोत्साहित किया। भारत में रवांडा की राजदूत सुश्री जैकलीन मुकांगिरा, वेनेज़ुएला की राजदूत कोरोमोटो गोडॉय काल्डेरोन ने अपनी बात साझा की कि कैसे उन्होंने पूर्वाग्रहों को तोड़ा और अपनी मौजूदा हैसियत हासिल करने के लिए संघर्ष किया।
श्रीमती लेखी ने भारत की प्रमुख महिलाओं पर कला प्रदर्शनी का भी उद्घाटन किया और संस्कृति मंत्रालय की उपलब्धि हासिल करने वाली महिलाओं को स्मृति चिन्ह सौंपे।
प्रधानमंत्री कार्यालय
प्रधानमंत्री श्री नरेन्द्र मोदी ने दिग्गज अभिनेता ऋषि कपूर के निधन पर गहरा शोक व्यक्त किया
ऋषि कपूर जी ‘टैलेंट का पावरहाउस’ थे : प्रधानमंत्री
(प्रधानमंत्री श्री नरेन्द्र मोदी ने दिग्गज अभिनेता ऋषि कपूर के निधन पर गहरा शोक व्यक्त किया है।
प्रधानमंत्री ने कहा, ‘बहुआयामी, प्रिय और जिंदादिल ... यह ऋषि कपूर जी थे। वह टैलेंट का पावरहाउस थे। मैं उनके साथ हुई बातचीत को सदैव याद रखूंगा, यहां तक कि सोशल मीडिया पर हुई बातचीत को भी। वे फिल्मों और भारत की प्रगति को लेकर काफी आशावादी थे। मैं उनके निधन से व्यथित हूं। उनके परिवार और प्रशंसकों के प्रति संवेदना। ओम शांति।’
उप राष्ट्रपति सचिवालय
उपराष्ट्रपति ने 36वें सूरजकुंड अंतर्राष्ट्रीय शिल्प मेले का उद्घाटन किया
उपराष्ट्रपति ने प्रियजनों के लिए उपहार खरीदते समय सभी से स्थानीय रूप से निर्मित हस्तकला की वस्तुओं पर विचार करने का आग्रह किया
उपराष्ट्रपति श्री जगदीप धनखड़ ने आज हरियाणा के फरीदाबाद में 36वें सूरजकुंड अंतर्राष्ट्रीय शिल्प मेले का उद्घाटन किया। इस अवसर पर उन्होंने सभी से आग्रह किया कि वे अपने दोस्तों एवं रिश्तेदारों को उपहार देते समय स्थानीय रूप से निर्मित हस्तशिल्प वस्तुओं पर विचार करें। उपराष्ट्रपति ने कहा कि इस तरह के दृष्टिकोण से न केवल कई अनूठी कला रूपों के संरक्षण में मदद मिलेगी बल्कि हमारे प्रतिभाशाली कारीगरों और शिल्पकारों की आमदनी में भी काफी वृद्धि होगी।
हरियाणा के मुख्यमंत्री श्री मनोहर लाल तथा राज्य के अन्य गणमान्य लोगों ने सूरजकुंड मेले में आगमन पर श्री धनखड़ और डॉ. सुदेश धनखड़ का स्वागत किया। इसके बाद उपराष्ट्रपति ने मेले में सहयोगी राष्ट्र  के लिए आरक्षित क्षेत्र और पूर्वोत्तर राज्यों के लिए बनाए गए विशेष जोन का दौरा किया, जो इस वर्ष के लिए थीम राज्य हैं और उन्होंने अद्वितीय 'अपना घर' भी देखा, जो एक पारंपरिक हरियाणवी घर है और क्षेत्र की विशिष्ट संस्कृति एवं पारंपरिक खिंचाव को प्रदर्शित करता है।
उपराष्ट्रपति ने सभा को संबोधित करते हुए सूरजकुंड मेले को भारतीय शिल्प कौशल की अविश्वसनीय विविधता एवं विरासत का अद्भुत प्रदर्शन बताया। उन्होंने भारत के शिल्पकारों की रचनात्मकता व प्रतिभा को प्रदर्शित करने तथा उन्हें बढ़ावा देने के प्रयासों के लिए राज्य सरकार और मेले के आयोजकों की सराहना की।
श्री धनखड़ ने इस अवसर पर मुद्रा योजना, एक जिला-एक उत्पाद और एकता मॉल जैसे विभिन्न अभिनव प्रयासों का उल्लेख किया। उन्होंने कहा कि सरकार हर संभव माध्यम से भारतीय शिल्प, हथकरघा एवं लोक कला को बढ़ावा देने के लिए प्रतिबद्ध है। उपराष्ट्रपति ने इस वर्ष के बजट में शिल्पकारों के लिए एक पहल पीएम विश्वकर्मा कौशल सम्मान की प्रशंसा की। उन्होंने कहा कि इससे हमारे विश्वकर्माओं को उनकी कृतियों की पहुंच और गुणवत्ता का विस्तार करने में सहायता मिलेगी।
उपराष्ट्रपति ने कहा कि भारत की लुक-ईस्ट एंड एक्ट-ईस्ट नीति में उत्तर पूर्वी राज्य बहुत महत्वपूर्ण हितधारक हैं और यह भारत के लिए बहुत प्रभावशाली साबित हो रहा है। श्री धनखड़ ने भारत को अवसर तथा निवेश का एक उज्ज्वल स्थान बताते हुए 'आत्मनिर्भर भारत' बनाने में भारत के कारीगरों और शिल्पकारों के योगदान की प्रशंसा की।
श्री धनखड़ ने युवाओं को हमेशा 'भारत पहले' रखने का आह्वान किया और युवाओं से भारतीय संविधान में वर्णित मौलिक कर्तव्यों को पढ़ने तथा उनका पालन करने के लिए कहा।
उपराष्ट्रपति द्वारा आज उद्घाटन किया गया सूरजकुंड अंतर्राष्ट्रीय शिल्प मेला 2023 हरियाणा के सूरजकुंड में 3 से 19 फरवरी 2023 तक खुला रहेगा।
इस कार्यक्रम में हरियाणा के मुख्यमंत्री श्री मनोहर लाल, वरिष्ठ सरकारी अधिकारी, राजनयिक और क्षेत्र के जनप्रतिनिधि शामिल हुए।
एमजी/एएम/एनके/वाईबी
(Visitor Counter : 438
नवीन एवं नवीकरणीय ऊर्जा मंत्रालय
मंत्रिमंडल ने भारत और उज्बेकिस्ताान के बीच सौर ऊर्जा के क्षेत्र में सहयोग के लिए समझौता ज्ञापन पर हस्तासक्षर करने की मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को भारत और उज्बेकिस्तान के बीच सौर ऊर्जा के क्षेत्र में सहयोग के लिए समझौता ज्ञापन  पर हस्ताक्षर किए जाने के बारे में अवगत कराया गया।
इस समझौता ज्ञापन के तहत कार्य का मुख्य क्षेत्र राष्ट्रीय सौर ऊर्जा संस्थान , नवीन एवं नवीकरणीय ऊर्जा मंत्रालय, भारत तथा अंतर्राष्ट्रीय सौर ऊर्जा संस्थान  उज्बेकिस्तान के बीच परस्पर पहचान किए गए निम्नलिखित क्षेत्रों में अनुसंधान/प्रदर्शन/पायलट परियोजनाओं की पहचान करना है :-
- सोलर फोटोवोल्टिक
- भंडारण प्रौद्योगिकियां
- प्रौद्योगिकी का हस्तांतरण
परस्पर अनुबंध के आधार पर दोनों पक्ष अंतर्राष्ट्रीय सौर गठबंधन  सदस्य देशों में पायलट परियोजना के कार्यान्वयन और तैनाती के लिए कार्य करेंगे।
रक्षा मंत्रालय
रक्षा मंत्री राजनाथ सिंह ने चक्रवात तौकते से उत्पन्न स्थिति से निपटने के लिए सशस्त्र बलों के प्रयासों की समीक्षा की
रक्षा मंत्री श्री राजनाथ सिंह ने चक्रवात तौकते से उत्पन्न स्थिति से निपटने के लिए सशस्त्र बलों द्वारा नागरिक प्रशासनिक अधिकारियों को उपलब्ध कराई जा रही सहायता और तैयारियों की समीक्षा बैठक 17 मई, 2021 को वीडियो कॉन्फ्रेंसिंग के माध्यम से की। इस बैठक में चीफ ऑफ डिफेंस स्टाफ जनरल बिपिन रावत, रक्षा सचिव डॉ. अजय कुमार, नौसेना स्टाफ के प्रमुख एडमिरल करमबीर सिंह, वायु सेना प्रमुख एयर चीफ मार्शल आर.के.एस. भदौरिया और थल सेनाध्यक्ष जनरल एम.एम. नरवणे तथा रक्षा अनुसंधान एवं विकास विभाग के सचिव और रक्षा अनुसंधान एवं विकास संगठन के अध्यक्ष भी इस बैठक में उपस्थित हुए।
बैठक के दौरान रक्षामंत्री को बताया गया कि, भारतीय नौसेना के 11 गोताखोर दल तैयार रखे गए हैं ताकि प्रभावित राज्यों से अनुरोध प्राप्त होने की स्थिति में इनकी सेवाएं उपलब्ध कराई जा सकें। त्वरित कार्रवाई और सहायता कार्यों के लिए बारह बाढ़ राहत दलों और चिकित्सा दलों को तैनात किया गया है। चक्रवात के बाद जरूरत पड़ने पर तत्काल ढांचागत मरम्मत करने के लिए मरम्मत एवं बचाव दल भी लगाए गए हैं।
तलवार, तरकश और टाबर नाम के तीन पोतों को प्रभावित क्षेत्रों में आवश्यकतानुसार तत्काल सहायता और राहत सामग्री पहुंचाने के लिए तैयार रहने को कहा गया है। कुछ अन्य पोत भी पश्चिमी समुद्र तट पर खराब मौसम के कारण फंसी मछली पकड़ने वाली नौकाओं/छोटी नौकाओं की मदद के लिए तैयार हैं। नौसेना के समुद्री टोही विमान लगातार मछुआरों को चक्रवात की जानकारी और चेतावनी दे रहे हैं।
श्री राजनाथ सिंह को यह भी बताया गया कि कर्नाटक तट पर फंसे भारतीय टग बोट कोरोमंडल सपोर्टर-XI के चालक दल को बचाने के लिए नौसेना को लगाया गया। गोवा में नौसेना के एयर स्टेशन से एक और हेलिकॉप्टर को चालक दल के लापता सदस्यों की तलाश में सहायता के लिए तैनात किया गया है।
रक्षा मंत्री को यह भी बताया गया कि भारतीय वायु सेना ने एनडीआरएफ के कर्मियों और टनों भार वाली सामग्री को अहमदाबाद पहुंचाने के लिए अपना विमान तैनात किये हैं। 16 मई, 2021 को, भारतीय वायु सेना ने कोलकाता से अहमदाबाद तक एनडीआरएफ के 167 कर्मियों और 16.5 टन भार की सामग्री को ले जाने के लिए दो सी-130जे और एक एएन-32 विमान को काम पर लगाया था। एक अन्य सी-130जे और दो एएन-32 विमानों को भी विजयवाड़ा से अहमदाबाद तक 121 एनडीआरएफ कर्मियों को पहुंचाने और 11.6 टन सामान ढोने के काम में लगाया गया। इसके अतिरिक्त दो सी-130जे विमानों ने एनडीआरएफ के लिए पुणे से अहमदाबाद तक 110 कर्मियों और 15 टन सामग्री का परिवहन किया है।
श्री राजनाथ सिंह को यह भी बताया गया कि इंजीनियर टास्क फोर्स के साथ जामनगर से दीव के लिए सेना की दो टुकड़ियां भेजी गई हैं। जरूरत पड़ने पर तत्काल कार्रवाई के लिए दो और टुकड़ियों को जूनागढ़ को भेजा गया है। रक्षा मंत्री को बताया गया कि, सेना लगातार नागरिक प्रशासन के संपर्क में है।
रक्षामंत्री ने तीनों सेनाओं को निर्देश दिया है कि वे मौजूदा स्थिति से निपटने के लिए नागरिक प्रशासन की हरसंभव सहायता करें।
स्वास्थ्य एवं परिवार कल्याण मंत्रालय
भारत सरकार, विश्व के विभिन्न देशों से प्राप्त हो रही राहत सामग्री का विभिन्न राज्यों और केंद्र शासित प्रदेशों को तत्परता से आवंटन कर रही है ताकि कोविड का बेहतर ढंग से प्रबंधन हो सके
भारत में अब तक दुनिया के अलग-अलग देशों से कुल 6608 ऑक्सीजन कंसंट्रेटर, 3856 ऑक्सीजन सिलेंडर, 14 ऑक्सीजन जेनरेशन प्लांट, 4330 वेंटिलेटर/बीआई पीएपी और लगभग 3 लाख खुराक रेमडिसिविर की डिलिवरी की गई
वैश्विक समुदाय ने भारत के प्रति एकजुटता और सद्भावना का प्रदर्शन करते हुए कोविड-19 महामारी से मुकाबले में भारत की मदद के लिए हाथ आगे बढ़ाया है। भारत सरकार ने दुनिया के विभिन्न देशों से प्राप्त होने वाली सहायता सामग्री के विभिन्न राज्यों और केंद्र शासित प्रदेशों को आवंटन के लिए एक व्यवस्थित ढांचा तैयार किया है। इससे राज्य और केंद्र शासित प्रदेशों में कोविड उपचार केंद्रों के लिए चिकित्सा संबंधी बुनियादी ढांचे को मजबूत करने में मदद मिलेगी और अस्पतालों में भर्ती कोविड मरीजों की बेहतर देखभाल और प्रभावी नैदानिक प्रबंधन सुनिश्चित होगा।
दुनिया के विभिन्न देशों और संगठनों से 27 अप्रैल, 2021 से भारत सरकार को अंतरराष्ट्रीय सहायता और मदद के तौर पर कोविड-19 के उपचार संबंधी चिकित्सा आपूर्ति और उपकरण प्राप्त हो रहे हैं।
27 अप्रैल, 2021 से 7 मई, 2021 के बीच दुनिया के अलग-अलग देशों से भारत को अब तक कुल 6608 ऑक्सीजन कंसंट्रेटर, 3856 ऑक्सीजन सिलेंडर, 14 ऑक्सीजन जेनरेशन प्लांट 4330 वेंटिलेटर/बीआई पीएपी और रेमडिसिविर की लगभग 3 लाख खुराक प्राप्त हो चुकी हैं।
7 मई, 2021 को भारत को यूएसआईएसपीएफ, स्विट्जरलैंड, पोलैंड, नीदरलैंड और इजरायल से प्राप्त प्रमुख सहायत सामाग्री का विवरण इस प्रकार है:
• ऑक्सीजन कंसंट्रेटर ,
• रेमडिसवीर ,
• वेंटिलेटर्स ,
• ऑक्सीजन उत्पादन संयंत्र 
विदेशों से प्राप्त हो रही इस राहत सामग्री को देश के राज्यों और केंद्र शासित प्रदेशों को इसका आवंटन और उसकी आपूर्ति एक लगातार चलने वाली प्रक्रिया है। इसकी निगरानी स्वयं केंद्रीय स्वास्थ्य मंत्रालय द्वारा की जा रही है।
Photo 1: अमरीका-भारत रणनीतिक साझेदारी मंच  द्वारा भेजे गए 100 ऑक्सीजन कंसंट्रेटर को सरकार ने दिल्ली से असम के लिए रवाना किया
Photo 2. ऑक्सीजन उत्पादन और सिलेन्डर भरने की प्रणाली जर्मनी से प्राप्त हुई जो 360 लीटर ऑक्सीजन का उत्पादन कर सकता है जिसमें 93% ऑक्सीजन, चिकित्सा उपयोग में लाई जा सकती है और इसमें एक आरक्षित ऑक्सीजन टैंक भी लगा हुआ है जो 420 लीटर क्षमता का है, इसे आज सुबह डीआरडीओ के सुपुर्द कर दिया गया, जिसका डीआरडीओ अपने कोविड देखभाल केंद्र में इस्तेमाल करेगा।
Photo 3. नीदरलैंड से 112 वेंटीलेटर्स प्राप्त हुए जिन्हें दिल्ली से आज तेलंगाना के लिए रवाना किया गया
केंद्रीय स्वास्थ्य मंत्रालय में एक समन्वित सेल का गठन किया गया है जो विदेशों से प्राप्त हो रही कोविड-19 संबंधी राहत सामग्री की प्राप्ति और इसके आवंटन के संबंध में समन्वय करेगी। इस समन्वय सेल ने 26 अप्रैल, 2021 से ही काम करना आरंभ कर दिया था। स्वास्थ्य मंत्रालय द्वारा 02 मई, 2021 से दुनिया से प्राप्त होने वाली कोविड-19 राहत सामग्री के लिए संचालन प्रक्रिया बनाई गई और क्रियान्वित भी की गई।
सांख्यिकी एवं कार्यक्रम कार्यान्वयन मंत्रालय
राष्ट्रीय प्रतिदर्श सर्वेक्षण  के 76वें और 77वें दौर के अंतर्गत आने वाले विषयों पर 17वीं राष्ट्रीय संगोष्ठी
राष्ट्रीय प्रतिदर्श सर्वेक्षण  के 76वें और 77वें दौर के दौरान शामिल विषयों पर दो दिवसीय राष्ट्रीय संगोष्ठी का उद्घाटन मुख्य अतिथि कोच्चि यूनीवर्सिटी ऑफ साइंस एंड टेक्नोलॉजी  के कुलपति प्रो.  के.एन. मधुसूदन ने आज विश्वविद्यालय के सेमिनार हॉल में किया। उद्घाटन सत्र में सम्मानित अतिथि सीयूएसएटी के प्रो-वाइस चांसलर प्रोफेसर  पी.जी.शंकरन, एमओएसपीआई के राष्ट्रीय सांख्यिकी कार्यालय  में एडीजी, एमओएसपीआई के अपर सचिव, स्वतंत्र डोमेन विशेषज्ञ, सेवानिवृत्त प्रोफेसर, कार्य समूह के सदस्य, शैक्षणिक समुदाय के प्रतिनिधियों, शोधकर्ताओं और मीडिया के प्रतिनिधियों ने हिस्सा लिया।
उद्घाटन भाषण देते हुए, मुख्य अतिथि, कोच्चि यूनीवर्सिटी ऑफ साइंस एंड टेक्नोलॉजी के कुलपति ने महसूस किया कि मंत्रालय द्वारा संगोष्ठी के स्थान का चयन सीयूएसएटी द्वारा सांख्यिकी सहित अध्यापन/अनुसंधान के क्षेत्र में किए गए कार्यों की मान्यता/स्वीकृति है। उन्होंने कोच्चि यूनीवर्सिटी ऑफ साइंस एंड टेक्नोलॉजी में 17वीं राष्ट्रीय संगोष्ठी की मेजबानी करने का अवसर देने के लिए मंत्रालय का आभार व्यक्त किया। अपने संबोधन में उन्होंने शैक्षणिक समुदाय के बीच डेटा समर्थित अनुसंधान के पूरे ज्ञान की बढ़ती आवश्यकता पर जोर दिया और देश में डेटा तैयार करने वाली विभिन्न एजेंसियों के साथ मजबूत सहयोग करने का आह्वान किया। उन्होंने एनएसओ, एमओएसपीआई द्वारा लाई गई विस्तृत सर्वेक्षण रिपोर्टों की सराहना की और स्वीकार किया कि राष्ट्रीय प्रतिदर्श सर्वेक्षण  रिपोर्ट देश में डेटा संचालित ज्ञान की रीढ़ हैं।
एनएसओ  के अपर महानिदेशक ने अतिथियों का स्वागत किया और संगोष्ठी में भाग लेने और समय निकालने के लिए सभी का आभार व्यक्त किया। उन्होंने उम्मीद जताई कि इस दो दिवसीय संगोष्ठी में होने वाला विचार-विमर्श भविष्य में सर्वेक्षण की योजना बनाने के लिए ज्ञान के भंडार का एक बड़ा स्रोत होगा।
सीयूएसएटी के प्रो-वाइस चांसलर ने अपनी टिप्पणी में कहा कि एनएसएस भारत में एक घरेलू नाम है, खासकर जब शैक्षणिक दुनिया में स्वतंत्र शोध की बात आती है।
एनएसओ , एमओएसपीआई के अपर महानिदेशक ने आयोजनकर्ताओं की टीम के प्रति आभार व्यक्त किया और कहा कि इन दो दौर के परिणाम पर राष्ट्रीय संगोष्ठी नीति निर्माताओं, शिक्षाविदों और शोधकर्ता विद्वानों के लिए अत्यंत सार्थक हैं।
एनएसओ , एमओएसपीआई के अपर महानिदेशक ने महसूस किया कि यह संवादात्मक मंच आत्मनिरीक्षण के लिए अत्यंत महत्वपूर्ण है और इनका उपयोग करके क्षेत्र में डेटा संग्रह के तरीके में आवश्यक सुधार करता है। उन्होंने शैक्षणिक समुदाय, अनुसंधानकर्ताओं और मंत्रालय के बीच सहयोग का समर्थन किया।
निर्वाचन आयोग
आम चुनाव 2019 के तीसरे चरण में गोवा में मतदान कल 23 अप्रैल को होगा
दो लोकसभा सीटों के लिए 12 उम्मीदवार मैदान में
सुचारु मतदान के लिए 1652 मतदान केन्द्र बनाए गए
आम चुनाव 2019 के तीसरे चरण में गोवा में मतदान कल 23 अप्रैल को होगा। मतदान दो संसदीय निर्वाचन क्षेत्रों – नार्थ गोवा और साउथ गोवा के लिए होगा।
उपलब्ध आंकड़ों के अनुसार गोवा में 1135811 मतदाता हैं, जिनमें से 555768 पुरुष मतदाता और 580043 महिला मतदाता हैं। इन दो लोकसभा सीटों के लिए 12 उम्मीदवार मैदान में हैं। सुचारु मतदान के लिए 1652 मतदान केन्द्र बनाए गए हैं।
.
प्रधानमंत्री कार्यालय
प्रधानमंत्री श्री नरेन्द्र मोदी 22 जुलाई को ‘इंडिया आइडियाज समिट’ को संबोधित करेंगे
प्रधानमंत्री श्री नरेन्द्र मोदी 22 जुलाई को ‘इंडिया आइडियाज समिट’ में मुख्य भाषण देंगे।
इस शिखर सम्मेलन की मेजबानी अमेरिका-भारत व्यवसाय परिषद द्वारा की जा रही है। इस वर्ष परिषद के गठन की 45वीं वर्षगांठ मनाई जा रही है। इस वर्ष की ‘इंडिया आइडियाज समिट’ की थीम ‘बेहतर भविष्य का निर्माण’ है।
इस आभासी शिखर सममेलन  में भारतीय एवं अमेरिकी सरकार के नीति-निर्माताओं, राज्य स्तरीय अधिकारियों और कारोबार जगत एवं समाज के प्रमुख विचारकों की उच्चस्तरीय उपस्थिति होगी। शिखर सम्मेलन के अन्य प्रमुख वक्ताओं में विदेश मंत्री डॉ. एस. जयशंकर, अमेरिकी विदेश मंत्री श्री माइक पोम्पिओ, वर्जीनिया के सीनेटर एवं सीनेट इंडिया कॉकस के सह-अध्यक्ष श्री मार्क वार्नर, संयुक्त राष्ट्र में पूर्व अमेरिकी राजदूत सुश्री निक्की हेली, इत्यादि शामिल हैं। इस शिखर सम्मेलन के दौरान ‘भारत-अमेरिका सहयोग’ और ‘महामारी काल के बाद की दुनिया में दोनों देशों के बीच पारस्परिक संबंधों का भविष्य’ सहित विभिन्न विषयों पर गहन चर्चाएं होंगी।
रेल मंत्रालय
भारतीय रेलवे ने 6,000 रेलवे स्टेशनों पर वाई-फाई शुरू किया
5 वर्षों में 1 से 6000 स्टेशन तक, भारतीय रेलवे ने इस यात्री सुविधा के विस्तार में असाधारण गति दिखाई
भारतीय रेलवे डिजिटल इंडिया पहल में लगातार योगदान दे रहा है और भारत के विभिन्न हिस्सों को उच्च गति की वाई-फाई सुविधा के साथ जोड़ रहा है
15 मई, 2021 को हजारीबाग रेलवे स्टेशन पर वाई-फाई शुरू होने के साथ भारतीय रेलवे ने 6,000 रेलवे स्टेशनों पर वाई-फाई लगाने का काम पूरा कर लिया
साथ ही, उसी दिन ओडिशा के अंगुल जिला स्थित जारापाड़ा रेलवे स्टेशन पर भी वाई-फाई की सुविधा उपलब्ध कराई गई
भारतीय रेलवे ने 6,000 रेलवे स्टेशनों पर वाई-फाई शुरू किया।
भारतीय रेलवे यात्रियों और आम जनता को डिजिटल प्रणालियों के साथ जोड़ने के लिए दूरस्थ रेलवे स्टेशनों परवाई-फाई सुविधा का लगातार विस्तार कर रहा है।
15 मई, 2021 को पूर्व मध्य रेलवे के धनबाद रेलमंडल में झारखंड स्थित हजारीबाग जिला के तहत हजारीबाग टाउन रेलवेस्टेशन पर वाई-फाई शुरू किया गया। इसके साथ ही भारतीय रेलवे ने 6,000 रेलवे स्टेशनों पर वाई-फाई लगाने का काम पूरा कर लिया है।
भारतीय रेलवे ने स्टेशनों पर वाई-फाई सुविधा देने का अपना सफर जनवरी, 2016 में शुरू किया। इसके तहत मुंबई रेलवे स्टेशन पर सबसे पहले वाई-फाई की सुविधा दी गई। इसके बाद पश्चिम बंगाल का मिदनापुर रेलवे स्टेशन इस सुविधा को प्राप्त करने वाला 5,000वां स्टेशन बना और 15 मई, 2021 को हजारीबाग 6,000वां।साथ ही, उसी दिन ओडिशा के अंगुल जिला स्थित जारापाड़ा रेलवे स्टेशन पर भी वाई-फाई की सुविधा उपलब्ध कराई गई।
रेलवे स्टेशनों पर वाई-फाई की सुविधा भारत सरकार के महत्वाकांक्षी डिजिटल इंडिया कार्यक्रम के उद्देश्यों को पूरा करती है।यह ग्रामीण और शहरी नागरिकों के बीच डिजिटल दूरी को खत्म करने का काम करेगा, जिससे ग्रामीण क्षेत्रों में डिजिटल फुटप्रिंट में बढ़ोतरी होने के साथ उपयोगकर्ता का अनुभव भी बढ़े। अब भारतीय रेलवे द्वारा 6,00 स्टेशनों पर वाई-फाई की सुविधा दी जा रही है।
रेलवे स्टेशन पर स्व-सक्षमता के आधार पर वाई-फाई का प्रावधान करना, जिससे रेलवे पर कोई आर्थिक बोझ नहीं आता है। यह सुविधा रेल मंत्रालय के तहत एक पीएसयू रेलटेल की मदद से दी जा रही है। यह कार्य गूगल, डीओटी , पीजीसीआईएल और टाटा ट्रस्ट के साथ साझेदारी में किया गया।
15 मई, 2021 को रेलवे स्टेशनों पर राज्यवार वाई-फाई सुविधा निम्नलिखित है :
|
|
15 मई, 2021 को स्टेशनों पर राज्यवार वाई-फाई सुविधा
|
|
क्रम संख्या
|
|
राज्य/केंद्रशासित प्रदेश
|
|
स्टेशनों की संख्या
|
|
1
|
|
आंध्र प्रदेश
|
|
509
|
|
2
|
|
अरुणाचल प्रदेश
|
|
3
|
|
3
|
|
असम
|
|
222
|
|
4
|
|
बिहार
|
|
384
|
|
5
|
|
चंडीगढ़
|
|
5
|
|
6
|
|
छत्तीसगढ़
|
|
115
|
|
7
|
|
दिल्ली
|
|
27
|
|
8
|
|
गोवा
|
|
20
|
|
9
|
|
गुजरात
|
|
320
|
|
10
|
|
हरियाणा
|
|
134
|
|
11
|
|
हिमाचल प्रदेश
|
|
24
|
|
12
|
|
जम्मू कश्मीर
|
|
14
|
|
13
|
|
झारखंड
|
|
217
|
|
14
|
|
कर्नाटक
|
|
335
|
|
15
|
|
केरल
|
|
120
|
|
16
|
|
मध्य प्रदेश
|
|
393
|
|
17
|
|
महाराष्ट्र
|
|
550
|
|
18
|
|
मेघालय
|
|
1
|
|
19
|
|
मिजोरम
|
|
1
|
|
20
|
|
नगालैंड
|
|
3
|
|
21
|
|
ओडिशा
|
|
232
|
|
22
|
|
पंजाब
|
|
146
|
|
23
|
|
राजस्थान
|
|
458
|
|
24
|
|
सिक्किम
|
|
1
|
|
25
|
|
तमिलनाडु
|
|
418
|
|
26
|
|
तेलंगाना
|
|
45
|
|
27
|
|
त्रिपुरा
|
|
19
|
|
28
|
|
उत्तर प्रदेश
|
|
762
|
|
29
|
|
उत्तराखंड
|
|
24
|
|
30
|
|
पश्चिम बंगाल
|
|
498
|
|
|
|
कुल
|
|
6000